**Кыргыз Республикасынын Билим берүү жана илим министрлигинин алдындагы Республикалык педагогикалык кызматкерлердин квалификациясын жогорулатуу жана кайра даярдоо институтунун шмердүүлүгү жөнүндө Кыргыз Республикасынын Билим берүү жана илим министрлигинин коллегиясынын токтому**

Кыргыз Республикасынын Билим берүү жана илим министрлигинин 2023-жылдын 31-майындагы коллегиясы Кыргыз Республикасынын Билим берүү жана илим министрлигинин алдындагы Республикалык педагогикалык кызматкерлердин квалификациясын жогорулатуу жана кайра даярдоо институтунун директору А.Д.Токтомаметовдун Республикалык институттун 2020-2021, 2021-2022, 2022-2023-окуу жылдарындагы ишмердиги боюнча маалыматын угуп жана талкуулап, **токтом кылат:**

1. Кыргыз Республикасынын Билим берүү жана илим министрлигинин алдындагы Республикалык педагогикалык кызматкерлердин квалификациясын жогорулатуу жана кайра даярдоо институтунун отчеттук мезгилдеги ишмердиги канааттандырарлык эмес деп табылсын.
2. Республикалык педагогикалык кызматкерлердин квалификациясын жогорулатуу жана кайра даярдоо институна төмөндөгү иш-чараларды күчөтүү милдеттендирилсин.
3. Кыргыз Республикасынын Билим берүү жана илим министрлигинин программасындагы тез чечимдер, көрсөтүлгөн буйруктары аткарылсын.
4. Педагогикалык кызматкерлердин квалификациясын жогорулатуу курстарынын мазмунун заман талабына ылайык жакшыртуу максатында окуу-тематикалык пландарды, окуу программаларын жакшыртууну, окуу процессин санариптештирүүнүн сапатын жакшыртуу боюнча кечиктирилгис иш-чараларды жүргүзсүн.
5. Квалификацияны жогорулатуу курстарынын мазмунун иштеп чыгууда учурдагы психологиялык-педагогикалык илимдин жетишкендиктерин, республикалык жана чет элдик алдыңкы тажрыйбаларды эске алсын;
6. Бир айлык мөөнөттө функционалдык, түзүмдүк, позициялык талдоо жүргүзүү;

- мезгилдин, педагогикалык ата-энелер коомчулугунун суроо талаптарына ылайык, педагогикалык кадрлардын квалификациясын жогорулатуунун жаңы концепциясы, ошондой эле климаттын өзгөрүшү жана ТӨМ 4 жөнүндө окууларды өткөрүү боюнча сунуштарды иштеп чыгуу;

- ата-энелер коомчулугу менен өз ара аракеттенүүнү күчөтүү үчүн ата-энелер менен иштөө боюнча, мектепке чейинки даярдоо, курактык психология, жашыл көндүмдөр, медиа сабаттуулук, жарандык билим берүү, функционалдык сабаттуулук, санариптик көндүмдөр боюнча вариативдик модулдарды иштеп чыгып пландарга киргизүү ;

- бюджеттен жана донорлордон келип түшкөн акча каражаттарын пайдалануу боюнча маалымат берүү милдеттендирилсин.

1. Курстан өткөн педагогикалык кызматкерлер менен кайтарым байланышты, аларды методикалык колдоону жана курс учурунда, курстан кийин мониторинг жүргүзүү күчөтүлүп, педагогикалык кызматкерлердин окуган курстары сөзсүз милдеттүү түрдө Билим берүүнүн жана маалыматтык технологиялардын сапатын баалоо улуттук борбору (мындан ары – ББМТСБУБ) жана Билимди баалоо жана окутуу усулдары борборунда (мындан ары ББжОУБ) системдүү түрдө текшерилип туруусу белгиленсин.
2. Талас облусунун билим берүү тармагы эң төмөнкү денгээлде болгондуктан, атайын даярдоо жана реформалоо боюнча жумушчу топ түзүлсүн жана 2023-жылдын 15- июлуна чейин жаңы окуу жылына даярдык планын иштеп чыгуу милдеттендирилсин.
3. Педагогикалык кадрлардын квалификациясын жогорулатуу курстарынын жүрүшү жана кайра даярдоо тууралуу мааалыматтарды «Кут Билим» гезитинин, “Эл агартуу” журналынын редакциялары, сайттар, социалдык тармактар аркылуу системалуу түрдө чагылдырып турсун.
4. Коллегиянын чечиминин аткарылышын көзөмөлдөө министрдин биринчи орун басары У.А. Усековго жана министрдин орун басары Т.А.Ашымбаевага жүктөлсүн.

.